China introduce "succesul" împotriva pandemiei în programa școlară.
Grecia a intrat în carantină parţială. Carantină pe timp de noapte la nivel național în Italia. Aproape 53 de mii de cazuri ieri în Franţa, un record absolut. China introduce "succesul" împotriva pandemiei în programa școlară.
Virusul continuă să închidă Europa. De azi, şi Grecia a intrat în carantină parţială. Sunt impuse restricţii de circulaţie pe timp de noapte, iar barurile, restaurantele şi sălile de sport în nordul ţării şi regiunea Atenei vor rămâne închise pentru o lună.Cu un număr mare de infectări zilnice – 30.000 – Italia a hotărât stingerea pe timp de noapte la nivel național și interzicerea călătoriilor în regiunile lovite de pandemie.Din Franţa vin cifre de speriat. Aproape 53.000 cazuri ieri, un record absolut, iar pacienții cu COVID ocupă acum mai mult de 70% din locurile de la terapie Intensivă.În timp ce Europa se chinuie, China sărbătoreşte şi introduce "succesul" împotriva pandemiei în programa școlară.Elevii vor învăţa la biologie, educație pentru sănătate, istorie și literatură despre meritele Partidului şi ale statului în gestionarea crizei sanitare care a pornit de acolo.